Стодневно настъпление
Стодневното настъпление (8 август – 11 ноември 1918 г.) е поредица от големи офанзиви на Антантата, които слагат край на Първата световна война. Започвайки с битката при Амиен на Западния фронт, силите на Антантата изтласкват назад войските на Централните сили, завземайки придобивките им от Пролетното настъпление. Германците се изтеглят до линията „Хинденбург“, но съглашенците я пробиват с поредица от победи. Офанзивата на фона на Германската революция довежда до подписването на Компиенското примирие на 11 ноември 1918 г., с което Първата световна война приключва с победа за Антантата.